મળતી માહિતી અનુસાર, ક્રૂ મેમ્બર કેબિન પ્રેશર મેન્ટેન કરનાર સ્વીચને દબાવવાનું ભુલી જતા આ સ્થિતી સર્જાઇ હતી. જેના કારણે વિમાન ઉપર પહોંચી ગયા બાદ લોકોને હવાની કમી લાગવા લાગી હતી. જેના કારણે ટુંકા સમયમાં જ કેટલાક યાત્રીઓનાં કાન અને નાકમાંથી લોહી નિકળવા લાગી ગયા હતા. જ્યારે બાકીનાં લોકોનાં માથામાં દુખાવાની શરૂઆત થઇ ગઇ હતી. વિમાનમાં કુલ ૧૬૬ યાત્રી મુસાફરી કરી રહ્યા હતા. આ બાબતે ધ્યાન દોરતા તરત જ વિમાનને મુંબઇ એરપોર્ટ પર ઉતારી લેવામાં આવ્યુ હતુ. અસરગ્રસ્ત વિમાની યાત્રીઓને એરપોર્ટ પર તુરંત જ સારવાર આપવામાં આવી હતી.